### Č. sp.: ŽP 2014/01442-6-MK Bardejov

##  24.03.2014

R o z h o d n u t i e

 Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 písm. d) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **p. Džupir Dušan, Orechová 3545/11, 085 01 Bardejov**, zo dňa 12.02.2014 (ev. č. 2 801), podľa § 47 ods. 3 a § 82 ods. 11 zákona č. 543/2002 Z.z. o ochrane prírody a krajiny v znení neskorších predpisov, v súlade s § 46 zákona č. 71/1967 Zb. o správnom konaní v znení neskorších predpisov

***zamieta žiadosť***

žiadateľovi **na výrub 3 ks drevín**, druh: **2 ks** **dub letný** (Quercus robur) s  obvodmi kmeňa 180 a 160 cm, meranými vo výške 130 cm nad zemou, rastúcich na pozemkoch parcelách C KN číslo 99/67 a 99/71 v kat. území Bardejovská Nová Ves, druh pozemku: orná pôda a **1 ks javor mliečny** (Acer platanoides) s obvodom kmeňa 120 cm, meraným vo výške 130 cm nad zemou, rastúci na pozemku parcele C KN číslo 99/71 v kat. území Bardejovská Nová Ves, druh pozemku: orná pôda**.** Žiadateľ je vlastníkom parciel, na ktorých dreviny požadované na výrub rastú.

#  Z dôvodov uvedených v § 89 zákona o ochrane prírody môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

#  Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 12.02.2014 (ev. č. 2 801) požiadal p. Džupir Dušan, Orechová 3545/11, 085 01 Bardejov, o vydanie súhlasu na výrub 3 ks drevín, druh: 2 ks dub letný (Quercus robur) s obvodmi kmeňov 180 cm a 160 cm, meranými vo výške 130 cm nad zemou, rastúcich na pozemkoch parcelách C KN číslo 99/67 a 99/71 v kat. území Bardejovská Nová Ves, druh pozemku: orná pôdaa 1 ks javor mliečny (Acer platanoides) s obvodom kmeňa 120 cm, meraným vo výške 130 cm nad zemou, rastúci na pozemku parcele C KN číslo 99/71 v kat. území Bardejovská Nová Ves, druh pozemku: orná pôda**.** Žiadateľ je vlastníkom pozemkov, na ktorých dreviny požadované na výrub rastú. Dôvodom žiadosti je úprava a vyčistenie pozemkov od drevín a krovitých porastov a celkové skultúrnenie pozemkov, z dôvodu budúcej výstavby a výsadby novej zelene.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov v dňoch od 17.02.2014. V lehote do siedmich dní od zverejnenia informácie bolo doručené Mestu Bardejov elektronické potvrdenie záujmu byť účastníkom v začatom správnom konaní od Mestského výboru Slovenského zväzu ochrancov prírody a krajiny, Godrova 3/b, 811 06 Bratislava (mvszopk@internet.sk).

Orgán ochrany prírody listom č. ŽP 2014/01442-4-MK zo dňa 03.03.2013 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 12.03.2014, počas ktorého bolo zistené, že dreviny rastú na uvedených pozemkoch. Dreviny rastú na pozemkoch umiestnených mimo zastavaného územia obce. Duby letné rastú na svahu a tvoria kostrovú zeleň v predmetnom území a zároveň spevňujú svah terénu. Pozemky podľa geometrického plánu sú súčasťou plánovanej novej zástavby, ale doposiaľ nie je spracovaná a schválená príslušná projektová dokumentácia, ktorá by bola v súlade s územným plánom Mesta Bardejov. Z uvedeného vyplýva, že nie je odôvodnený výrub drevín a správny orgán odporúča vykonať len prípadný ozdravný orez drevín odborným orezom podľa normy STN 837010 – Ochrana prírody Ošetrovanie, udržiavanie a ochrana stromovej vegetácie. V priebehu miestnej obhliadky orgán ochrany prírody vykonal meranie obvodov kmeňov drevín, zistil ich zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 3 395,71 €. Výpočet je prílohou zápisu. Mestský výbor Slovenského zväzu ochrancov prírody a krajiny 24.02.2014 potvrdil záujem byť účastníkom správneho konania a súčasne vyžiadal zaslanie podkladov pred vydaním rozhodnutia, aby sa mohol k nim vyjadriť. Konania sa nezúčastnil a požadované doklady (zápisnicu, fotodokumentáciu a návrh rozhodnutia) správny orgán zaslal a stanovil lehotu na vyjadrenie päť kalendárnych dní. V uvedenej lehote bolo 21.03.2014 doručené elektronické vyjadrenie Mestského výboru Slovenského zväzu ochrancov prírody a krajiny: nesúhlas s výrubom 3 ks drevín, nakoľko nie je opodstatnený dôvod výrubu.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči ich výrubu nepodal zásadné námietky nikto z prítomných.

 Na základe vyššie uvedeného orgán ochrany prírody dospel k záveru, že žiadosť o výrub 3 ks drevín nie je opodstatnená. Rozhodol preto o nepovolení výrubu podľa § 47 ods. 3 citovaného zákona.

**P o u č e n i e**

Proti tomuto rozhodnutiu možno podať odvolanie, podľa § 53 a násl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Doručuje sa:

* **Džupir Dušan, Orechová 3545/11, 085 01 Bardejov**
* **Mestský výbor Slovenského zväzu ochrancov prírody a krajiny, Godrova 3/b, 811 06 Bratislava**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk